Vairau

Vairau () – upė Naujojoje Zelandijoje, Pietų salos šiaurinėje dalyje, Marlboro regione. Išteka iš Spenserio kalnų ir teka į šiaurės rytus tarp Sent Arnodo ir Raglano kalnagūbrių. Įteka į Kuko sąsiaurio Debesuotąją įlanką į rytus nuo Blenimo. Vairau nerija atriboja upės žiotis ir sudaro daugiau, nei 15 lagūnų tinklą. Dar maorių laikais šios lagūnos sujungtos tarpusavyje kanalais.

Didžiausi intakai: Reinbou, Brančas, Vaihopajus.

Upės žemupyje dažni potvyniai.

Pavadinimas Wairau maorių kalba reiškia „daug vandenų“. Ikikolonijiniais laikais maoriai buvo tankiai apgyvendinę Vairau žemupio slėnį. 1843 m. čia įvyko Vairau incidentas tarp maorių ir kolonistų.

 Šaltiniai 

Kategorija:Naujosios Zelandijos upės